
Text rozhodnutia
Súd: Krajský súd Bratislava Spisová značka: 5Scud/48/2011 Identifikačné číslo súdneho spisu: 1011201861 Dátum vydania rozhodnutia: 25. 07. 2012 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2012:1011201861.2
Uznesenie Krajský súd v Bratislave v právnej veci navrhovateľky A. F., bytom A. XXX, S. XX - D. Z., Č. Q., proti odporkyni Sociálnej poisťovni ústredie, Ul. 29. augusta č. 8, Bratislava, o invalidný dôchodok, takto
r o z h o d o l :
Súd konanie z a s t a v u j e .
Žiaden z účastníkov nemá právo na náhradu trov konania.
o d ô v o d n e n i e :
Navrhovateľka svojím návrhom zo dňa 25.8.2011 žiadala preskúmať rozhodnutie odporkyne číslo XXX XXX XXXX zo dňa 29.7.2011, ktorým odporkyňa zamietla žiadosť o invalidný dôchodok z 21. apríla 2010.
Odporkyňa dňa 9.12.2011 vydala rozhodnutie, ktorým zrušila napadnuté rozhodnutie číslo XXX XXX XXXX zo dňa 29.7.2011 a zároveň rozhodnutím číslo XXX XXX XXXX X zo dňa 7.12.2011 priznala navrhovateľke od 21. augusta 2010 invalidný dôchodok v sume 33,90 eur mesačne, zvýšený rozhodnutiami číslo XXX XXX XXXX X zo dňa 9.12.2011 od 1. januára 2011 na sumu 34,60 eur mesačne a od 1. januára 2012 na sumu 35,80 eur mesačne, čím navrhovateľke celkom vyhovela.
Súd podľa § 250o O.s.p. konanie zastavil.
O trovách konania súd rozhodol podľa § 246c a § 146 ods. 1 písm. c) O.s.p.
Poučenie:
Proti tomuto uzneseniu je možné podať odvolanie do 15 dní odo dňa jeho
doručenia písomne, dvojmo na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1011201861.2 (dáta aktuálne k 31. 10. 2026). Záväzné je znenie zverejnené súdom.




